sv da en sv da da id fr da en da id da da id fr da en da da pl da da id fr da en da id da da id fr da en da da pl en sv it da da da da da da da da da da da da da da da en da da en sv de da da da da da da da da da da da da da da en sv de da da de da da da de da da fr es da da es da da da da de da de de da sv da de de da sv da es
Fri fragt på ordrer over 399 kr.
Webshoppen www.webshop.redbarnet.dk ejes og drives af Red Barnet CVR-nr. 6340 7216, Rosenørns Allé 12, 1634 København V.
Disse handelsbetingelser finder anvendelse, når du køber varer på www.webshop.redbarnet.dk. Handelsbetingelserne kan løbende blive opdateret (for eksempel for at afspejle ændringer i teknologien, vores forretningsmodel, vores systemkapacitet eller i relevante love og regler), og derfor beder vi dig godkende vores handelsbetingelser, hver gang du handler hos os.
Webshoppen er åben 24 timer i døgnet, men kan dog være lukket som følge af vedligeholdelse. En bestilling som er afgivet på en offentlig fri- eller helligdag, vil blive behandlet den følgende hverdag.
Du skal være mindst 18 år gammel for at købe varer på www.webshop.redbarnet.dk samt besidde et gyldigt kreditkort, der er accepteret af os. Er du under 18 år gammel, skal du have et juridisk grundlag for at indgå en aftale med os. Det er muligt at betale med Dankort, Visakort, Visa Electron, MasterCard Maestro kort, JBC og MobilePay.
Bestillingen påbegyndes ved, at du vælger de varer, du vil købe, og lægger dem i ”kurven”. Du kan løbende tjekke indholdet samt prisen for varerne. Eventuel ekstra betaling for porto- og ekspeditionsgebyr vil først blive udregnet, når du står i indkøbskurven. Alle priser er angivet i danske kroner.
Når du er klar til at bestille, klikker du på ”Betaling”, hvor du indtaster dine kontaktoplysninger og derefter vælger betalingsform. Du kan ændre indhold i indkøbskurven helt frem til, du bekræfter dit køb ved at trykke på knappen ”Godkend ordre”.
Når du har bestilt en vare hos os, modtager du på mail en kvittering for vores modtagelse af din ordre. Dette er en ordrebekræftelse, og der er indgået en bindende købsaftale, når du modtager denne.
Hvis du har købt gavebeviser, vil disse være mulige at downloade via webshoppen, og vil også være vedhæftet din ordrebekræftelse.
Hvis din ordre kun indeholder gavebeviser, vil beløbet blive trukket fra dit betalingskort med det samme. Indeholder din ordre produkter, der skal sendes fra vores lager, bliver beløbet først trukket, når varen afsendes fra lageret. Du modtager en mail vedrørende dette og i denne mail, vil der være en faktura.
Hos www.webshop.redbarnet.dk har du 14 dages fortrydelsesret.
Fortrydelsesretten løber fra den dag, du har modtaget dine bestilte varer. Hvis fristen udløber på en helligdag, lørdag, grundlovsdag, juleaftensdag eller nytårsaftensdag forlænges fristen til den følgende hverdag. I tilfælde af flere forskellige varer, som er bestilt i én ordre, men leveres enkeltvis, eller en vare, der leveres i flere partier, løber perioden fra modtagelsen af den sidste vare eller parti.
For at gøre fortrydelsesretten gældende, skal du ved en utvetydig erklæring give os skriftlig meddelelse herom senest 14 dage efter modtagelsen af dine varer. Dette kan gøres via mail til webshop@redbarnet.dk.
Du må efter modtagelsen af varerne alene håndtere disse på en måde, så du kan fastslå varernes art, egenskaber og den måde, som de fungerer på.
Hvis du fortryder dit køb, skal varerne tilbageleveres til:
Att: Red Barnet webshop
Ved tilbagelevering bør du sørge for, at varerne er forsvarligt indpakket. Du har selv ansvaret for pakken/varerne, indtil vi modtager den. Gem derfor postkvittering samt evt. track and trace nummer. Vi forventer, at du afsender varerne hurtigst muligt efter, at du har givet besked om fortrydelse, og du skal sende dem retur senest 14 dage efter, at du har fortrudt.
Du skal selv betale udgifterne ved tilbagelevering af varen, når du fortryder. Vi modtager ikke pakker sendt pr. efterkrav eller uden omdeling.
Du skal vedlægge en kopi af ordrebekræftelsen eller anden dokumentation for dit køb. Når vi modtager varen, tjekker vi den, og du får senest 14 dage efter, at vi har modtaget varen, tilbagebetalt det beløb, du har indbetalt til os ved købet. Beløbet bliver altid overført til samme betalingsmiddel, som du betalte købet med. Har du fx betalt med kort, tilbageføres købsbeløbet til det betalingskort, du brugte ved købet.
BEMÆRK: Du kan miste dit købsbeløb, helt eller delvist. Det sker, hvis varens værdi er forringet, fordi
• Du reelt har taget varen i brug,
• varen er blevet beskadiget, mens du havde ansvaret for den,
• du har håndtereret varen på anden måde, end det var nødvendigt, for, at du kunne fastslå varens art, egenskaber og den måde, som den fungerer på
• du har ikke fulgt de begrænsninger i fortrydelsesretten, der følger af plombering, varetype mm.
Reklamation - hvis der er noget galt med varen
Dit køb er omfattet af købeloven, herunder mangelreglerne. Det betyder, at du enten kan få en mangelfuld vare repareret, ombyttet, pengene tilbage eller afslag i prisen, afhængig af den konkrete situation. Det er selvfølgelig et krav, at reklamationen er berettiget, og at manglen ikke er opstået som følge af en fejlagtig brug af produktet eller anden skadeforvoldende adfærd.
Du skal reklamere indenfor ”rimelig tid” efter, at du har opdaget manglen ved varen. Vi anbefaler, at du reklamerer så hurtigt som mulig og helst inden for 2 måneder efter fejlen blev opdaget.
Du kan reklamere ved at kontakte os via mail til webshop@redbarnet.dk. Afhængig af den konkrete situation vil du modtage de videre instrukser.
Varen skal sendes til:
Att: Red Barnet webshop
Når du returnerer varen, bedes du samtidig så detaljeret som muligt oplyse, hvad problemet er. Er reklamationen berettiget, refunderer vi naturligvis dine rimelige portoomkostninger ved at sende varen retur til os.
Husk, at varen altid skal sendes i forsvarlig emballage og at du skal have få en kvittering for afsendelse. Du har selv ansvaret for pakken/varerne indtil vores modtagelse. Gem derfor postkvittering inkl. oplysning om portoomkostninger samt evt. track and trace nummer. Vi modtager ikke pakker sendt pr. efterkrav, uden omdeling eller lignende.
Vi anbefaler altid, at du retter henvendelse til os, så vi kan hjælpe, hvis du har en klage. Du kan kontakte os på e-mail: webshop@redbarnet.dk
Derudover kan en klage over en vare eller tjenesteydelse købt hos os kan indgives til Konkurrence- og Forbrugerstyrelsens Center for Klageløsning, Carl Jacobsens Vej 35, 2500 Valby. Du kan klage til Center for Klageløsning via www.forbrug.dk.
EU-Kommissionens online klageportal kan også anvendes ved indgivelse af en klage. Det er særlig relevant, hvis du er forbruger med bopæl i et andet EU-land. Klage indgives her -http://ec.europa.eu/odr. Ved indgivelse af en klage skal du angive vores e-mailadresse: webshop@redbarnet.dk
For at kunne købe produkter på www.webshop.redbarnet.dk, skal du som minimum oplyse:
Hvis du køber gavebeviser og selv vælger at printe, skal du som minimum oplyse:
Ovenstående data bliver gemt med oplysninger om, hvilke varer du har købt. Oplysninger videregives eller sælges ikke til tredjepart, medmindre dette sker i forbindelse med en omstrukturering eller et helt eller delvist salg af virksomheden. Eventuel videregivelse i sådan situation vil ske i overensstemmelse med den til enhver tid gældende persondatalovgivning.
Som kunde har du mulighed for indsigt i vores registrering af data om dig, og du kan gøre indsigelse mod en registrering i henhold til reglerne om dette i lov om behandling af personoplysninger.
Køb af varer på www.webshop.redbarnet.dk er undergivet dansk ret. Enhver tvist afgøres af de ordinære danske domstole.
Du kan til enhver tid læse vores gældende persondatapolitik her: https://redbarnet.dk/om-red-barnet/persondata/
Facebook-f Twitter Instagram Youtube Linkedin-in